ชื่อสถานที่: โรงแรมพูลแมน ขอนแก่น ราชา ออคิด
ประเภท: ที่พัก
ที่อยู่: 9/9 ถนนประชาสำราญ
ตำบล: ในเมือง
อำเภอ: เมืองขอนแก่น
จังหวัด: ขอนแก่น
รหัสไปรษณีย์: 40000
พิกัด: 16.42929, 102.83034

โรงแรมมาตรฐานระดับโลก ใจกลางเมืองขอนแก่น ใกล้ย่านธุรกิจการค้าของเมืองขอนแก่น

โรงแรม พูลแมน ขอนแก่น ราชา ออคิด โรงแรมแบรนด์นานาชาติที่ได้มาตรฐานระดับห้าดาว ตั้งอยู่ใจกลางของเมืองขอนแก่น พรั่งพร้อมไปด้วยสิ่งอำนวยความสะดวก โดดเด่นด้วยเอกลักษณ์การตกแต่งและออกแบบตัวอาคารที่ประยุกต์ศิลปะพื้นเมืองได้อย่างกลมกลืน เพื่อการพักผ่อนที่ตอบโจทย์ทางโรงแรมให้บริการห้องพักและห้องสวีทรวม 293 ห้อง พื้นที่กว้างขวางตั้งแต่ 42 ตร.ม. – 84 ตร.ม. พร้อมสิ่งอำนวยความสะดวกตามมาตรฐานสากล โดยเฉพาะห้อง “รอยัล สวีท” เป็นห้องชุดขนานใหญ่ (Penthouse)  มีพื้นที่ใช้สอย 600 ตร.ม. ครอบคลุมพื้นที่ชั้นบนสุดของตัวอาคาร สามารถสัมผัสได้ถึงบรรยากาศของความผ่อนคลายด้วยมุมพักผ่อนต่างๆ ไม่ว่าจะเป็น สปา ฟิตเนส และสระว่ายน้ำขนาดใหญ่ บาร์ ห้องอาหารบรรยากาศสบาย และแหล่งบันเทิงภายในโรงแรม รวมถึงการให้บริการทางธุรกิจในการจัดประชุมสัมมนาและอีเวนท์ต่างๆ พร้อมบริการอุปกรณ์ที่ทันสมัย และระบบอินเตอร์เนตที่ให้คุณไม่ขาดช่วงในการติดตามเทรนด์ต่างๆ ในโลกปัจจุบันที่ตั้งของโรงแรมอยู่ใกล้กับถนนมิตรภาพซึ่งเป็นถนนสายหลัก สามารถสัญจรได้อย่างสะดวกจากสนามบิน สถานีรถไฟ และง่ายในการเดินทางไปยังสถานที่ต่างๆ ทั้งศูนย์ราชการ โรงพยาบาล และมหาวิทยาลัยขอนแก่น เป็นต้น ทั้งนี้โรงแรมยังรายรอบด้วยร้านค้าท้องถิ่น ห้างสรรพสินค้าชั้นนำ รวมถึงสถานที่ที่น่าสนใจต่างๆ ของเมืองอีกด้วย